Antsla Valla Kultuurikeskus

KINO "Kõrb" Tsooru rahvamajas
2022-11-17 19:00 - 20:30 (Europe/Helsinki) | Tsooru Rahvamaja, Tsooru, Antsla vald, Võrumaa, Eesti
Olles töölähetusel apokalüptilisel – inimestest ja seadustest hüljatud Siinail, võetakse Rootsi fotoajakirjanik Ingrid (Frida Westerdahl) rühma Palestiina meeste poolt pantvangi ja peidetakse kõrbesse. Üks jõugu liikmetest, Ali (Ali Suliman), pöörab Ingridile aina enam tähelepanu ning peagi areneb lähedusest välja võimatuna näiv armulugu. Riskantne suhe ei jää märkamata jõugu juhil Moussal (Firas Taybeh), kes kahtlustab, et armumine võib tuua kaasa reetmise. Moussa paranoiline käitumine muudab olukorra aina keerulisemaks ning järjest küsitavamaks muutub, kas Ingridil üldse õnnestub eluga pääseda.
“Kõrb” on armastuslugu kahest üksikust hingest, kes leiavad teineteist kõrbes. Just kõrbes on hing avatud ja pinnale tõuseb see, mis on tegelikult oluline.

Komöödiaõhtu: Sille-Kadri Simeri soolotund "Turist lõksus"
2022-11-11 19:00 - 21:00 | Võrumaa
Sille-Kadri ehk Sillekas on peamiselt tuntud selle tõttu, et suudab kõik inimesed surnuks rääkida. Ta on laval alati autentne, eklektiline ja aus. Tissident
taskuhäälingu kuulajad teavad, et kohati isegi liiga aus. 2021. aastal tõi ta lavaleesimese soolotunni “Omas mahlas”, mis osutus väga edukaks. 2022. aastal räägib
Sillekas enda seiklustest välismaal.
Sille-Kadri armastab reisimist ja kuuma päikese all külmi jooke nautida. Ta ei viibi kuurortides, vaid üritab kohalikega koos elades nendega ühist keelt leida.
Tihti küsib ta võõrastelt, kuhu turistid kindlasti minna ei tohiks ja siis just sinna lähebki.
Armukolmnurgad, hääletamine välismaal, koroonaviirus, motellid, agulid ja õnnelikud kokkusattumused on kõigest mõned teemad, millest juttu tuleb.
Piletid hinnaga 10.- saadaval Fienta.com kuni 01.11.2022.
02.11-11.11.2022 pileti hind 15.-
Kohapeal: 15.-

Vallavillak-VÕRO keele eri
2022-11-08 18:00 - 18:30 | Võrumaa
Tule kae, kas mõistat Võro kiilt.
Seo kõrd ommava kõik küsümüse Võro kiilen.
Iks tõsõpäiv, iks kell kuus ja väikun saalin.

Tsooru mälumäng
2022-11-06 14:00 - 17:00 | Võrumaa
Meelelahutuslik mälumäng kõigile.
Võistkonnas 3 liiget.
Osalustasu 1.- osaleja kohta.

Diwali -valguse püha.
2022-10-29 15:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Diwali on India ja mitmete teiste ümberkaudsete riikide tähtsamaid pühasid, millega tähistatakse valguse võitu pimeduse üle. Sel aastal võid sellest osa saada ka sina!

PROGRAMM:
15:00-18:00 Võimalus osaleda Diwali valgustitseremoonia loomises
18:00 – 20:00 Valguse süütamine, seejärel Diwali tähistamine – töötoad ja pidu!
Sündmus on tasuta, ent nõutav on registreerumine, sest kohtade arv on piiratud.
Registreerumislink:
https://docs.google.com/…/1FAIpQLSdXnGhFLtZ…/viewform…
Registreeruda saab ka telefoni teel: 51 32 891
Maailma Maaliin on osa Euroopa kultuuripealinn Tartu 2024 põhiprogrammist.

Muusikaline rännak koos Raivo Tafenau, Jaan Elgula ja Andres Rootsiga.
2022-10-27 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
MTÜ Mondo poolt loodud rändnäitus lõpetab oma rännakud Antsla kultuurikeskuses.
Muusikaline vestlus kolme Eesti värvika muusikuga toob teieni nende kolme žanri
rännakud läbi aja ning ruumi. Kuidas vaadelda muusikat läbi rände? Aga rännet
läbi muusika?
Andres Roots, Raivo Tafenau ning Jaan “Jansa” Elgula räägivad oma kogemustest
ning seda õhtut toetab loomulikult muusika.

Vallavillak
2022-10-25 18:00 - 18:30 | Võrumaa
Meelahutuslik mälumäng Vallavillak algusega kell 18.00 Antsla Kultuurikeskuse väikeses saalis.
Osaleda saab maksimaalselt 5 kolmeliikmelist võistkonda, osalustasu 1 eur inimese kohta.
Tule ja võta sõbrad kaasa ning pane oma teadmised proovile

TYPA väike kõrgtrükinäitus "LINOLEUMIST KARTULINI"
2022-10-22 14:00 - 2022-12-19 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Rändnäituse teemaks on kõrgtrükk. Kõrgtrükk on trükitehnika, mis oli levinud kuni eelmise sajandi 90ndate aastateni, nüüd on aga tegemist minevikku kuuluva tehnikaga, mida on siiski huvitav proovida ja mille käigus saab trükkida nii klassikalisi tähelaoga tekste kui linool- ja puulõikes pilte.
Näitus jääb Antsla Kulturikeskuses avatuks kuni 19.12.2022.

Rahvamajade päev Antsla Kultuurikeskuses
2022-10-22 13:00 - 15:00 | Võrumaa
22. oktoober on üleriigiline rahvamajadepäev.
Kutsume teid Antsla Kultuurikeskusesse, et koos arutleda teemal ” Kuidas elas Antsla kultuur?”
Sellel päeval avame ka TYPA ehk trüki-ja paberikunsti keskuse näituse “LINOLEUMIST KARTULINI. VÄIKE KÕRGTRÜKINÄITUS” ning võimalus on osaleda ka töötoas, kus saab valmistada kus kõrgtrükitehnikas postkaarte.
PROGRAMM:
13:00 – arutelu “Kuidas elad Antsla kultuur”
14:00 – TYPA trüki- ja paberikunsti näituse avamine ja töötuba.

Tantsuõhtu Tsooru Rahvamajas. Esineb Lii Kättmann.
2022-10-21 19:00 - 23:55 | Tsooru Rahvamaja, Tsooru, Antsla vald, Võrumaa, Eesti
Tähistame rahvamajade päeva meeleoluka tantsuõhtuga! Muusikat teeb Lii Kättmann. Avatud kohtvik.

Mari Kalkun - Antsla acoustic.
2022-10-14 20:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
Üritustesari “Antsla acoustic” raames astub 14. oktoobril Antsla Kultuurikeskuse suures saalis üles Mari Kalkun!
UKSED KELL 19.00
KONTSERDI ALGUS: 20.00
PILET: 10 EUR
Viljakas looja ja laulja Mari Kalkun on karismaatiline esineja, kelle muusika jutustab lugusid metsast ja linnast, laiast maailmast ja elust enesest. Tema kontserdid on ehedad ja isiklikud peegeldades aastaaegade rütme ja kutsudes kaasa ümisema. Mitmekülgne muusik valdab erisuguseid pille ning tema isikupärane hääl on ühtaegu õrn ja vägev. Mari meeldejäävad meloodiad ja ruumilised helimaastikud on teemade poolest üldinimlikud ja toetuvad tema Võrumaa juurtele. Mari muusika on justkui pelgupaik, kust ta ammutab rahu ja kindlust ning pakub seda ka teistele.
Mari Kalkun on oma kontsertidega esinenud enamikes Euroopa riikides, New Yorgis ning käinud kuuel ringreisil Jaapanis. Tema muusika on leidnud märkamist muusika tunnustussündmustel ja kriitikute poolt. 2018. aastal valiti Kalkuni sooloalbum “Ilmamõtsan” album The Guardiani poolt aasta parimate maailmamuusika albumite esikümnesse. 2018. aastal tunnustati teda Tallinn Music Week artistiauhinnaga, 2019. aastal pälvis Kalkun Eesti Kultuurkapitali helikunsti sihtkapitali aastapreemia, mis on Eestis kaalukaimaks tunnustuseks heliloomingu valdkonnas. 2021. aastal kuulutas ERR Mari Kalkuni Aasta Muusikuks. Aastal 2022/2023 ilmub Mari Kalkunil uus album.

Tsooru Külateatri etendus "Pulmad lisandiga" Uue-Antslas
2022-10-12 19:00 - 20:00 | Uue-Antsla Rahvamaja, Uue-Antsla, Antsla vald, Võrumaa, Eesti
Ootame teatrisse!
Avatud kohvik.

Etendus ühes vaatuses (ilma vaheajata)

3in1 ehk Muusika-, Eakate ja Omavalitsustepäeva tähistamine Antslas.
2022-10-01 11:00 - 15:00 | Võrumaa
1. oktoober on oluline päev – tähistame lausa kolme sündmust: muusikapäeva, eakate päeva ning omavalitsuste päeva.
11.00 tervitavad Antsla elanikke külalised Setomaalt, hoia Antsla kesklinnas liikudes silmad ja kõrvad lahti
Kell 12.00 algab programm Antsla Kultuurikeskuses. Kavas tervitused ning muusikalised etteasted.
Pärast kontserti avame pidulikult interaktiivse muusikalise seina, mille on kokku pannud MTÜ Mondo ning mis jääb meie elanikke rõõmustama kuni uue aastani.
Sündmus on tasuta, pakutakse ka kohvi ja kringlit!

Antsla Acoustic - Läti kitarrivirtuoos Edgars Rubenis.
2022-09-23 20:00 - 22:00 | Veski Pubi, Veski 10, Antsla, Võrumaa, 66403, Eesti
23. septembril astub Veski pubis üritustesarja “Antsla Acoustic” raames üles Läti kitarrivirtuoos ja helilooja Edgars Rubines.
Edgars Rubines elab praegu Hollandis Haagis ning tema näol on tegemist ühe oluliseima taasiseseisvunud Läti kitarristiga.
Rubinesi looming on segu eksperimentaalsest rokkmuusikast, blues’ist ning ragtime’ist. Antsla kontserdil tulevad esitlusele lood nii tema viimaselt kauamängivalt “Slow lightning” kui ka vanemad palad.

Kuulus või kummaline. Navitrolla.
2022-09-22 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Kultuurikeskus alustab uue üritustesarjaga “Kuulus või kummaline”.
Neljapäeval 22.09 tuleb meile külla Antsla vallas resideeruv kunstnik Navitrolla.
Alustame õhtut piduliku Navitrolla hiigelmaali (4x2m) avamisega, mis valmis festivali KontrastiKunst raames. Sellele järgneb vestlusring kunstnikuga ning kirsina tordil saavad kõik oma panuse anda ühismaali valmimisse, mida juhendab otse loomulikult Navitrolla ise.
Üritus on kõigile tasuta!

Tsooru külateatri etendus "Pulmad lisandiga"
2022-09-15 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Etenduses ,,Oi Kala Kalake,, tekitas ämm suure segaduse oma tütre ja väimehe vahel.
Nüüd kolm aastat hiljem, hõbepulmapäeval, suudab ta jälle nende vahel paraja kaose korraldada.
Päev täis üllatusi ja lõbusaid seiku.

Maailma tantsude õhtu. Ghana ja India tantsud.
2022-09-11 16:00 - 18:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tule ja tantsime sügise soojaks India ja Ghana rütmidega!
Bhangra on India Punjabi piirkonnast alguse saanud tants, mida tantsitakse peaaegu kõikidel pidustustel, olgu tegu pulmade või festivalidega. Energiline, rõõmus muusika ja rütmikas liikumine, mida saab tantsida nii lihtsamalt kui keerukamalt. Meid juhendab kogenud õpetaja Keshav, kes sätib taset grupi osalejate järgi, nii et kõigil oleks tore.
Lisaks bhangrale õpime Lõuna-Ghanast pärit kpatsat, mis on selle piirkonna pidustuste võtmetants. Kpatsat õpetab Ghanast pärit Aivie.
Sündmus toimub tõlkega eesti keelde. Palume registreeruda, kohtade arv on piiratud!
REGISTREERUMISEKS kasuta registreerumisvormi
https://docs.google.com/…/1FAIpQLSdXnGhFLtZ…/viewform…
või
registreeru telefoni teel (51 32 891, Tartu Rahvusvaheline Maja)

Suur erakondade debatt "Elu(võimalikkusest) ääremaal)"
2022-09-08 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
8. septembril algusega kell 19.00 toimub Antsla Kultuurikeskuse suures saalis suur poliitdebatt “Elu (võimalikkusest) ääremaal”, kus esindatud on kõik Eestimaa suuremad erakonnad.

Räägime väljakutsetest ning potentsiaalsetest lahendustest, millega väikevallad nagu Antsla täna silmitsi seisavad, kuid keskendume ka riigi üldisele poliitikale praegusel turbulentsel ajal.

Sündmus on kõikidele huvilistele tasuta, debatist tehakse ka otseülekanne meie FB lehel.

Osalevad:
Erki Savisaar (Keskerakond)
Urmas Kruuse (Reformierakond)
Igor Taro (Eesti 200)
Merry Aart (EKRE)
Helir-Valdor Seeder (Isamaa)
Anti Allas (Sotsiaaldemokraadid)
Marko Kaasik (Rohelised)

Debatti modereerib Antsla Valla Kultuurikeskuse kunstiline juht Tanel Puura.

Apteeker Melchior.Viirastus.
2022-08-30 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Keskaegse krimipõneviku teises filmis ehmatab öövahti kohutav viirastus – rikka kaupmehe traagiliselt uppunud tütar. Hommikuks on vahimees kõrgest tornist surnuks kukkunud ja kahtlastes õnnetustes kaotavad elu veel mitu inimest.
Neid sündmusi uuriva Melchiori teed ristuvad nii lõbutüdruku kui preestriga, nii võõramaa kunstniku kui hullunud ketseriga. Vihjed viivad ta Pirita kloostrisse, mille sünged võlvid varjavad unustusse maetud ohtlikku saladust.
Lisaks vaevab Melchiorit ta endise õpilase Keterlyni mõistatuslik päritolu, mis näib toimuvaga kuidagi seotud olevat…

Apteeker Melchior. Viirastus.
2022-08-23 19:00 - 20:30 | Tsooru Rahvamaja, Tsooru, Antsla vald, Võrumaa, Eesti

EPLIK - KASAR - VÕIGEMAST Hauka Laadal
2022-08-13 20:00 - 23:00 | Antsla Augulava, Tamme, Antsla, Võrumaa
Hea muusika pääastab maailma!
Hauka Laada esimese päeva lõpetavad Vaiko Eplik, Jarek Kasar ja Priit Võigemast, pakkudes publikule erakordselt head muusikat. Musitseeritakse nii üksi kui ka koos.
Muusikalist elamust aitab luua Antsla augulava mõnus atmosfäär.

Laupäev 13. august
ANSTLA AUGULAVAL
19.00 väravad
20.00 EPLIK, KASAR, VÕIGEMAST

Hind 15.- €
eelmüügist 12.-€
Piletid müügil Piletilevis ja tund enne algust kohapeal.
https://www.piletilevi.ee/est/piletid/muusika/eesti-muusika/eplik-kasar-voigemast-hauka-laada-augulaval-360053/
Pääsmeid on piiratud arv!

Kontsertõhtu toimub üritustesarja Antsla Acoustic raames, mis pakub akustilise muusika elamusi aastaringselt.

JÄÄÄÄR Hauka Laadal!!
2022-08-12 21:00 - 23:00 | Antsla Augulava, Tamme, Antsla, Võrumaa
Hauka Laada eelõhtul, reedel 12. augustil, toimub Antslas midagi erakordset!
Kell 20.00 avab kesklinna vahetus läheduses oma väravad uus kontserdipaik – augulava! See koht on sügav, stiilne, üllatav, maitsekas, jahmatav, ja ainult Hauka Laada ajaks!
Kell 20.30 toimub Hauka Laat 2022 ametlik avamine.
Kell 21.00 astub lavale ansambel JÄÄÄÄR oma aegumatu muusikaga!

Saa osa erilisest atmosfäärist, maanda laadaeelset ärevust ja naudi Jääääre lummavat muusikat!
Kontsertõhtu toimub üritustesarja Antsla Acoustic raames, mis pakub akustilise muusika elamusi aastaringselt.

20.00 väravad
20.30 laada ametlik avamine
21.00 JÄÄÄÄR
Piletid Piletilevist ja tund enne algust kohapealt.

Hauka Rock 2022 - bändilaager noortele
2022-06-26 10:00 - 2022-07-01 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Bändilaager Hauka Rock 2022. 26. juuni – 1. juuli 2022.
Osalustasu tasudes 1.maiks 150.-
2.mai-1.juuni 175,-
alates 2. juunist 200,-
Tasumine läbi Fienta keskkonna https://fienta.com/et/hauka-rock-2022
Osalustasu peab olema tasutud enne laagri algust.
Antsla valla 7-19 a noortele kompenseeritakse lapsevanema taotluse alusel laagris osalemine 100 euro suuruses. Avaldus selleks tuleb esitada hiljemalt 27. maiks. (Lisainfo: https://antsla.kovtp.ee/huviharidus)
Laagrit korraldab Antsla Kultuurikeskus, kultuur@antsla.ee, tel. 7855269, tel. 55648348

Tere Suvi! Antsla Grillfest.
2022-06-21 12:14 - 23:00 | Antsla Kultuurikeskuse õu, Kooli tee 19, Antsla, Võrumaa, 66403, Eesti
Antsla Kultuurikeskus kutsub teid kõiki oma tagaaeda suve tervitama.
21 juuni kell 12:14.
Ajakava:
12:14-KailiT
Jäätis kõigile
13:00-15:00 Psühhobussi ajulabor.
Proovida saab erinevaid katseid:

tagurpidi maailma prillid

silmaliigutuste jälgija

eristusläve kaardid

kokutamismasin

reaktsiooniaja mõõtmine

Stroopi test

usaldusväärsed näod

parajalt mõnusad mõistatused

Ütleme suvele Tere, kuulame ilusaid suvelaule, harime ennast koos Psühhobussiga ning sööme jäätist.

Õhtul kell 18 peame maha suvealguse simmani, kus tantsumuusikat teevad ja tantse õpetavad Laube, Varblane ja Niglas.
Tegevused lastele.
Grillmeistrid saavad osa võtta esimesest Antsla Grillfestist. Selgub esimene Antsla Parim Grillmeister.
Laadimine…

Let's Colour 2022
2022-06-18 12:00 - 15:00 | Kraavi küla, Eesti
Let´s Colour!
Laupäeval, 18. juunil kell 12.00 ootame kõiki Antslasse, Kraavi külla maalima Martin Roosna kavandi järgi suurt seinamaali!
Seekordne kunstiteos „Elul on pakkuda mitmeid värve“ peegeldab värviküllust läbi erinevate illustratiivsete elementide – just nagu tänu looduse suurele maalritööle tärkab igal kevadel taas rõõmsates toonides uus elu.
Üritus toimub koostöös Antsla Valla, Antsla Kultuurikeskuse ja Rural Urban Art kunstnikega.
Antslas toimuv ,,Let’s Colour” aktsioon on üks osa Akzo Nobeli ülemaailmsest projektist, millega tuuakse inimeste ellu värve ja rõõmu maailma erinevates paikades, kaasates kohalikku kogukonda.

Eesti tänavakunsti ja -kunstnike ülevaatenäitus „Piece of Peace“
2022-06-17 19:00 - 2022-07-10 15:00 | Kauplus Pakler, Jaani 4, Antsla, Võrumaa, Eesti
Väljapanek on seni mahukaim läbilõige tänavakunstist Eestis ja ühe subkultuuri arengust taasiseseisvumisest tänaseni.
Eesti pildiline tänavakunst on 25 aasta vältel läbinud mitmeid perioode ning 1990ndate keskel hoogsalt tänavatele jõudnud ja läänelike mõjutuste abil noorsookultuuri kandunud, paljuski läbi SAT-televisiooni, interneti leviku ja avatuma välismaa. Uudne kunstistiil tuli kiirelt põranda alt välja, kuid populaarsus vähenes üldise probleemi tekkega, sest linnapilti tekkisid joonistused ja sodid kohtadesse, mida ei peetud sobivaks või mis rikkusid omandisuhteid.
Nullindate alguseks oli tänavaid vallutanud värvide maailm nii ilus kui valus. Näha võis põhjalikult läbi maalitud „piece’e“ (meistriteoseid) kui ka algajate (toy-de) poolt tehtud sodisid. Kasvas peale uus kunstnike põlvkond ning populaarsust võitis läänes tõusuteel olnud šabloonkunst (stencil). Tänavakunstifestivalidest said samuti linnaruumi kujundamise lahutamatu osa.
Tänaseks on Eesti tänavakunst äärmiselt mitmekülgne ja küps, kus meediumid on mitmekülgsed ja kunstivormid omavahel tihedalt põimunud.
Näitus “Piece of Peace” sisaldab endas tänavakunstis kasutatavaid termineid, mille puhul on kujundlikult tegemist läbi mõeldud mitmevärvilise teose ehk teisisõnu näitusega, kus osalevad Eesti tänavakunstnikud, kes on jätnud jälje Eesti tänavatele. Näitusele osalema olid oodatud kõik tänavakunstnikud.
Väljapanek avab tänavakunsti tausta avaramalt kui pelgalt sõnum, pilt või kiri tänaval. Näitusel tuuakse välja nüansse, mida jalutaja ei pruugigi näha –- kunstniku mitmekülgset olemust, mis kohati võib vastanduda tänavatel nähtule, olles piltlikult vaid jäämäe tipuks. Kunstnike esitlemisel on võetud eesmärgiks näidata nende töid nii linnaruumis kui ka seda, mida tehakse avalikkuse eest varjatud stuudiotes. Seeläbi on näitusel erakordne võimalus tutvuda (tänava)kunstnike erinevate väljendusviisidega, mitmetahulise graafilise, skulpturaalse ja installatiivse loominguga.

Näituse idee autor ja peakorraldaja on 1990ndatel joonistamist alustanud ning senini tegutsev tänavakunstnik Kristjan „Bach Babach“ Bachman.

Avamine 17. juunil kell 19:00 Antsla kesklinnas kauplus Pakler ruumides

Näitus jõuab Antslasse Tänavakunstifestival RUA: Võrumaa raames

Tänavakunstifestival RUA kutsub Võrumaa noori linnalaagrisse!
2022-06-14 10:00 - 2022-06-16 16:00 | Antsla Laululava, Antsla, Võrumaa, Eesti
Juunis 2022 Võrumaal aset leidva RUA tänavakunstifestivali raames toimub 14.-16. juunil kohalikele 13-18-aastasele noortele suunatud kolmepäevane linnalaager. Laagri raames luuakse Antsla laululava tagumisele seinale ühine seinamaal, mille teemaks on keskkond. Tutvutakse tänavakunstis kasutatavaid materjale, tehnikaid ja kompositsioonivõtteid. Laagrit juhendavad Martin Roosna ja Reigo Nahksepp. Laager toimub koostöös MTÜ Mondoga. Laager on Sinu jaoks, kui hoolid keskkonnast, huvitud kunstist ja soovid ägedate kunstnike käe all tänavakunsti paremini tundma õppida! Osalemine on tasuta ning osalejatele pakutakse igal laagripäeval soe lõunasöök.
Registreerimiseks saada hiljemalt 23. maiks enda nimi, vanus, kool, telefoninumber, meiliaadress ja kirjelda paari lausega, miks soovid laagris osaleda: ruralurbanart@gmail.com
Laagrikohtade arv on piiratud.
Kohtumiseni juunis tänavakunsti lainel!
NB! Laagrisse on oodatud ka 13-14-aastased noored.

Tänavakunstifestival RUA: Võrumaa
2022-06-13 12:00 - 2022-06-18 21:00 | Antsa vald, Eesti
RUA on jõudnud Lõuna-Eestisse!
Käesoleval aastal toimub RUA väikelinnade tänavakunstifestival viiendat korda ja tähistab enda esimest väikest juubelit! Festivali eesmärk on tutvustada maapiirkondades ja väikelinnades tänavakunsti ning seeläbi tuua kunstnike loomingu kaudu avalikku ruumi värskust ja uut hingamist.
2022. aasta suvel seab festival sammud Võrumaale! 13. – 18. juuni valmivad kümnekonna kohaliku ja välismaa kunstniku teosed Antslas, Vastseliinas, Võrus ja Mõnistes. Ühtlasi toimub tasuta noorte tänavakunsti linnalaager ning avatakse Eesti ülevaatlik tänavakunstinäitus.

· K U N S T N I K U D · S E I N A D ·
Kairo (Eesti) · elektrikapp, Kuldre, Antsla
Navitrolla (Eesti) · elektrikapp, Kobela, Antsla
Pintsel & Sänk (Eesti) · Posti 3, Antsla
Bach Babach (Eesti) · Kirikuküla bussipeatus, Antsla
Artur Shirin (Leedu) · Antsla
Taneli Stenberg (Soome) · Antsla
Päivi Lindell (Soome) · Urvaste, Antsla
Jerome Chonkston (Eesti) · elektrikapid, Vana-Antsla, Mõniste, Vastseliina
Plan B (Soome) · Petseri 2, Vastseliina
Karolis Dezuteje (Leedu) · Liiva 21, Järve kodu, Võru
Sashami (Eesti) · Lembitu 2c, Võru

· L I N N A L A A G E R ·
Lisaks seinamaalide loomisele toimub festivali raames Antslas kohalikele noortele suunatud tänavakunsti linnalaager. Kolmepäevane linnalaager on osalejatele tasuta ja laagris tutvutakse tänavakunsti tehnikate ning aerosoolvärvidega, omandatakse tehnilisi ja kompositioonialaseid teadmisi. Üheskoos luuakse seinamaal Antsla laululava tagaseinale.
Laagri kunstilised juhendajad on Martin Roosna ja Reigo Nahksepp. Noortelaagrisse vajalik eelregistreerimine: ruralurbanart@gmail.com

· N Ä I T U S ·
Reedel, 17. juunil avatakse Antslas Eesti tänavakunsti ja -kunstnike ülevaatenäitus „Piece of Peace“. Tegemist on rändava näitusega, mis esmakordselt toimus Tartus Galeriis Pallas 2021. aasta novembris.
Väljapanek on seni mahukaim läbilõige tänavakunstist Eestis ja ühe subkultuuri arengust taasiseseisvumisest tänaseni.
Näituse idee autor ja peakorraldaja on 1990ndatel joonistamist alustanud ning senini tegutsev tänavakunstnik Kristjan „Bach Babach“ Bachman.

· T O E T A J A D ·
Festivali peasponsor on Akzo Nobel Baltics AS.
Toetajad: Antsla Valla Kultuurikeskus, Vastseliina Rahvamaja, Võru Linnavalitsus, Mõniste Rahvamaja, Eesti Kultuurkapital, Leedu Suursaatkond, Soome Instituut, MTÜ Mondo.
Koostööpartnerid: Spekter – Montana Colors Estonia, Ramirent.
Noorte tänavakunstilaagrit korraldavad MTÜ Rural Urban Art, Antsla Valla Kultuurimaja ja MTÜ Mondo.
Laager on osa MTÜ Mondo kliimamuutuste teavitusprojektist 1Planet4All, mida kaasrahastavad Euroopa Komisjon ja ESTDEV – Eesti Rahvusvahelise Arengukoostöö Keskus.

ENG
RUA has arrived to Southern Estonia!
For the fifth year in a row, the RUA street art festival is taking place in one Estonian county to cover grey walls with meaningful paintings! In 2022 the festival is taking place in Võru county in Southern Estonia!
The festival takes place from the 13th until the 18th of June. During this week it is possible to observe the artists doing their magic in Antsla, Vastseliina, Mõniste and Võru! In addition, a street art youth camp is taking place and an exhibition about Estonia’s street art is opened in Antsla.

· A R T I S T S · W A L L S ·
Kairo (Estonia) · electric panel, Kuldre, Antsla
Navitrolla (Estonia) · electric panel, Kobela, Antsla
Pintsel & Sänk (Estonia) · Posti 3, Antsla
Bach Babach (Estonia) · Kirikuküla bus stop, Antsla
Artur Shirin (Lithuania) · Antsla
Taneli Stenberg (Finland) · Antsla
Päivi Lindell (Finland) · Urvaste, Antsla
Jerome Chonkston (Estonia) · electric panels, Vana-Antsla, Mõniste, Vastseliina
Plan B (Finland) · Petseri 2, Vastseliina
Karolis Dezuteje (Lithuania) · Liiva 21, Võru
Sashami (Estonia) · Lembitu 2c, Võru

· Y O U T H C A M P ·
Besides making the murals, there will be a free youth camp to introduce street art to local youth. All the participants will get the chance to get acquainted with different street art techniques and learn about basics of composition etc. The camp instructors are Martin Roosna and Reigo Nahksepp and together with the participants they’ll create a mural on the back wall of the singing stage of Antsla. In order to participate, pre-registration is necessary: ruralurbanart@gmail.com

· E X H I B I T I O N ·
On the 17the of June, a street art exhibition entitled „Piece of Peace“ is opening in Antsla. The exhibition takes a look back at 25 years of Estonian graffiti and street art. This is a travelling show that was last open to public in Tartu in November 2021.
The curator of the exhibition is Kristjan „Bach Babach“ Bachman who is one of the forerunners of the Estonian hip-hop and graffiti scence, having started in Tartu, back in the 1990ies.

· S P O N S O R S ·
The main sponsor of the festival is Akzo Nobel Baltics AS.
Sponsors: Cultural Endowment of Estonia, Cultural Center of Antsla, Vastseliina Community Center, Mõniste Community Center, city of Võru, Cultural Endowment of Estonia, Lithuanian Embassy, Finnish Institute, NPO Mondo
Partners: Spekter – Montana Colors Estonia, Ramirent.
The youth camp is organized by NPO Rural Urban Art, Cultural Center of Antsla and & NPO Mondo.
The youth camp is part of the climate changes project 1Planet4All to raise awareness, funded by European Commission and ESTDEV (Estonian Center for International Development).

Antsla ja Tõrva muusikakooli kontsert Urvaste kirikus
2022-06-07 17:30 - 18:30 | Urvaste kirik, Kirikuküla, Antsla vald, Võrumaa, 66512, Eesti
Suvealguse kontsert Urvaste kirikus.
Esinevad Antsla ja Tõrva muusikakooli õpilased.

Antsla Muusikakooli uute õpilaste vastuvõtt
2022-06-02 12:00 - 18:00 | Antsla Muusikakool, Kooli tee 19, Antsla, Võrumaa, 66403
Tee oma elu huvitavaks! Õpi muusikat!
Antsla Muusikakooli ootab sind neljapäeval, 02-sel juunil kella 12:00 – 18:00 külla. Tule täida avaldus ja laula meile oma lemmiklaul.
Sind ootavad flöödid, trompetid, eufooniumid, viiulid, klaverid, orelid, kitarrid, trummid, saksofonid, akordionid ja veel palju põnevaid pille.
Võta kaasa ema ja isa ning oma sünnitunnistus.
info: tamm.jaan@gmail.com või 52 99 770
